title: Sklep Evropske centralne banke (EU) 2019/1312 z dne 22. julija 2019 o spremembi Sklepa (EU) 2016/810 (ECB/2016/10) o drugi seriji ciljno usmerjenih operacij dolgoročnejšega refinanciranja (ECB/2019/22)

text:
                  2.8.2019

                  SL

                  Uradni list Evropske unije

                  L 204/123

         SKLEP EVROPSKE CENTRALNE BANKE (EU) 2019/1312
         z dne 22. julija 2019
         o spremembi Sklepa (EU) 2016/810 (ECB/2016/10) o drugi seriji ciljno usmerjenih operacij dolgoročnejšega refinanciranja (ECB/2019/22)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
         ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, člena 12.1, druge alinee člena 18.1 in druge alinee člena 34.1 Statuta,
         ob upoštevanju Smernice Evropske centralne banke (EU) 2015/510 z dne 19. decembra 2014 o izvajanju okvira denarne politike Eurosistema (ECB/2014/60) (1),
         ob upoštevanju naslednjega:

                     (1)

                     V skladu s členom 1(4) Smernice (EU) 2015/510 (ECB/2014/60) lahko Svet ECB kadar koli spremeni orodja, instrumente, zahteve, kriterije in postopke za izvajanje operacij denarne politike Eurosistema.

                     (2)

                     Svet ECB je 28. aprila 2016 na podlagi svojega mandata, da ohranja stabilnost cen, in z namenom, da okrepi transmisijo denarne politike z dodatnim spodbujanjem bančnega kreditiranja nefinančnega zasebnega sektorja, sprejel Sklep Evropske centralne banke (EU) 2016/810 (ECB/2016/10) (2). Navedeni sklep je predvidel, da se v obdobju od junija 2016 do marca 2017 izvede druga serija ciljno usmerjenih operacij dolgoročnejšega refinanciranja (CUODR-II).

                     (3)

                     Svet ECB je 7. marca 2019 odločil, da bo z namenom, da pomaga ohranjati ugodne pogoje bančnega kreditiranja in podpre spodbujevalno naravnano denarno politiko v državah članicah, katerih valuta je euro, izvedel novo serijo sedmih ciljno usmerjenih operacij dolgoročnejšega refinanciranja (CUODR-III). Določbe o operacijah CUODR-III bodo urejene v ločenem sklepu.

                     (4)

                     Da se olajša izračun zgornjih mej protiponudbe za operacije CUODR-III in upoštevajo morebitna prostovoljna predčasna odplačila zneskov, izposojenih v operacijah CUODR-II, je treba spremeniti rok za obvestilo o takem predčasnem odplačilu.

                     (5)

                     Da bi imele kreditne institucije na voljo dovolj časa za operativno pripravo na prvo operacijo CUODR-III, bi moral ta sklep začeti veljati brez odlašanja.

                     (6)

                     Zato je treba Sklep (EU) 2016/810 (ECB/2016/10) ustrezno spremeniti –

               SPREJEL NASLEDNJI SKLEP:

            Člen 1
            Spremembe
            V členu 6 Sklepa (EU) 2016/810 (ECB/2016/10) se odstavka 3 in 4 nadomestita z naslednjim:

                  „3.   Da bi lahko udeleženec izkoristil postopek predčasnega odplačila, mora zadevno NCB obvestiti, da namerava opraviti odplačilo po postopku predčasnega odplačila na datum predčasnega odplačila, najmanj dva tedna pred tem datumom predčasnega odplačila.

                  4.   Obvestilo iz odstavka 3 postane za zadevnega udeleženca zavezujoče dva tedna pred datumom predčasnega odplačila, na katerega se nanaša. Če udeleženec do datuma odplačila v celoti ali delno ne poravna dolgovanega zneska po postopku predčasnega odplačila, ima to lahko za posledico naložitev denarne kazni. Denarna kazen, ki se uporabi, se izračuna v skladu s Prilogo VII k Smernici (EU) 2015/510 (ECB/2014/60) in ustreza denarni kazni, ki se uporablja za neizpolnitev obveznosti ustreznega zavarovanja in poravnave zneska, ki je bil dodeljen nasprotni stranki v zvezi s povratnimi transakcijami za namene denarne politike. Naložitev denarne kazni ne posega v pravico NCB, da uporabi pravna sredstva, predvidena za pojav primera kršitve, kakor so določena v členu 166 Smernice (EU) 2015/510 (ECB/2014/60).“

            Člen 2
            Začetek veljavnosti
            Ta sklep začne veljati 3. avgusta 2019.

            V Frankfurtu na Majni, 22. julija 2019

                  Za Svet ECB

                  Predsednik ECB

               Mario DRAGHI

            (1)  Smernica Evropske centralne banke (EU) 2015/510 z dne 19. decembra 2014 o izvajanju okvira denarne politike Eurosistema (ECB/2014/60) (Smernica o splošni dokumentaciji) (UL L 91, 2.4.2015, str. 3).

            (2)  Sklep Evropske centralne banke (EU) 2016/810 z dne 28. aprila 2016 o drugi seriji ciljno usmerjenih operacij dolgoročnejšega refinanciranja (ECB/2016/10) (UL L 132, 21.5.2016, str. 107).


title: Sklep Sveta (EU) 2019/1320 z dne 18. julija 2019 o podpisu, v imenu Unije, in začasni uporabi Sporazuma v obliki izmenjave pisem med Evropsko unijo in Ukrajino o spremembi trgovinskih preferencialov za perutnino in pripravljene proizvode iz perutnine, določenih s Sporazumom o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani

text:
                  6.8.2019

                  SL

                  Uradni list Evropske unije

                  L 206/1

         SKLEP SVETA (EU) 2019/1320
         z dne 18. julija 2019
         o podpisu, v imenu Unije, in začasni uporabi Sporazuma v obliki izmenjave pisem med Evropsko unijo in Ukrajino o spremembi trgovinskih preferencialov za perutnino in pripravljene proizvode iz perutnine, določenih s Sporazumom o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (1) (v nadaljnjem besedilu: Sporazum o pridružitvi) je začel veljati 1. septembra 2017.

                     (2)

                     Nova vrsta kosov perutnine obsega tradicionalno razrezane prsi s pritrjenim zgornjim delom peruti in se po minimalni obdelavi v Uniji lahko trži kot perutninske prsi. Zaradi neomejenega uvoza takih kosov, katerih uvoz iz Ukrajine je leta 2018 dosegel 55 500 ton, obstaja tveganje, da se bodo spodkopavali pogoji, pod katerimi se lahko v Unijo v skladu s Sporazumom o pridružitvi uvažajo tradicionalno razrezani kosi perutninskih prsi, zlasti količinske omejitve v obliki tarifne kvote.

                     (3)

                     Svet je 20. decembra 2018 pooblastil Komisijo za začetek pogajanj z Ukrajino, da bi se našla rešitev s spremembo trgovinskih preferencialov za perutnino in pripravljene proizvode iz perutnine, določenih s Sporazumom o pridružitvi. Ta pogajanja so bila uspešno zaključena 19. marca 2019.

                     (4)

                     V imenu Unije bi bilo treba podpisati Sporazum v obliki izmenjave pisem med Evropsko unijo in Ukrajino o spremembi trgovinskih preferencialov za perutnino in pripravljene proizvode iz perutnine, določenih s Sporazumom o pridružitvi (v nadaljnjem besedilu: Sporazum v obliki izmenjave pisem), s pridržkom sklenitve navedenega sporazuma.

                     (5)

                     Za hitro odpravo tveganja potencialno neomejenega dajatev prostega uvoza teh kosov perutnine bi bilo treba Sporazum v obliki izmenjave pisem uporabljati začasno –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma v obliki izmenjave pisem med Evropsko unijo in Ukrajino o spremembi trgovinskih preferencialov za perutnino in pripravljene proizvode iz perutnine, določenih s Sporazumom o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, se odobri s pridržkom sklenitve navedenega sporazuma v obliki izmenjave pisem.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem v imenu Unije.

            Člen 3
            Do začetka njegove veljavnosti se Sporazum v obliki izmenjave pisem začasno uporablja od prvega dne v mesecu, ki sledi dnevu, ko depozitar iz člena 484 Sporazuma o pridružitvi prejme:

                        —

                        uradno obvestilo Unije o zaključku postopkov, potrebnih v ta namen, ter

                        —

                        uradno obvestilo Ukrajine o zaključku ratifikacije v skladu z njenimi postopki in veljavno zakonodajo,

                  kar koli nastopi pozneje.

            Člen 4
            Ta sklep začne veljati na dan sprejetja.

            V Bruslju, 18. julija 2019

                  Za Svet

                  Predsednica

               T. TUPPURAINEN

            (1)  UL L 161, 29.5.2014, str. 3.


title: Sklep Evropskega odbora za sistemska tveganja z dne 28. junija 2019 o preložitvi nekaterih poročil o ukrepih, sprejetih na podlagi Priporočila ESRB/2014/1 in Priporočila ESRB/2015/2 Evropskega odbora za sistemska tveganja (ESRB/2019/15)

text:
                  6.8.2019

                  SL

                  Uradni list Evropske unije

                  C 264/2

         SKLEP EVROPSKEGA ODBORA ZA SISTEMSKA TVEGANJA
         z dne 28. junija 2019
         o preložitvi nekaterih poročil o ukrepih, sprejetih na podlagi Priporočila ESRB/2014/1 in Priporočila ESRB/2015/2 Evropskega odbora za sistemska tveganja
         (ESRB/2019/15)
         (2019/C 264/02)
         SPLOŠNI ODBOR EVROPSKEGA ODBORA ZA SISTEMSKA TVEGANJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1092/2010 Evropskega parlamenta in Sveta z dne 24. novembra 2010 o makrobonitetnem nadzoru nad finančnim sistemom Evropske unije in ustanovitvi Evropskega odbora za sistemska tveganja (1) ter zlasti člena 3(2)(f) Uredbe,
         ob upoštevanju naslednjega:

                     (1)

                     V oddelkih 2.3.1 in 2.3.2 Priporočila ESRB/2014/1 Evropskega odbora za sistemska tveganja (2) je določeno, da naslovniki navedenega priporočila poročajo Evropskemu odboru za sistemska tveganja (ESRB), Svetu in Komisiji o ukrepih, ki so jih sprejeli za uskladitev z navedenim priporočilom, ali ustrezno utemeljijo vsako neukrepanje. Prvo poročilo so morali naslovniki poslati do 30. junija 2016. ESRB je na podlagi prejetega sklopa prvih poročil izvedel prvo oceno skladnosti glede izvajanja Priporočila ESRB/2014/1. Splošni odbor ESRB je 1. februarja 2019 potrdil zaključke ocene, maja 2019 pa je bilo na spletni strani ESRB objavljeno zbirno poročilo o skladnosti, ki vsebuje oceno stopnje izvajanja Priporočila ESRB/2014/1 s strani njegovih naslovnikov.

                     (2)

                     V oddelku 2.3.3 Priporočila ESRB/2014/1 je določeno, da naslovniki pošljejo poročilo o ukrepih, ki so jih sprejeli za uskladitev z navedenim priporočilom, vsaka tri leta, zato bi moral vsak naslovnik drugo poročilo poslati ESRB, Svetu in Komisiji do 30. junija 2019. Da pa bi tem naslovnikom zagotovili dovolj časa, da obravnavajo ugotovitve iz prve ocene skladnosti glede izvajanja Priporočila ESRB/2014/1, kjer je to potrebno, bi morali rok za predložitev drugega poročila preložiti za eno leto.

                     (3)

                     V oddelku 2.3.1 Priporočila ESRB/2015/2 Evropskega odbora za sistemska tveganja (3) je določeno, da ustrezni organi vsaki dve leti poročajo ESRB in Svetu o ukrepih, ki jih sprejmejo na podlagi navedenega priporočila, ali ustrezno utemeljijo vsako neukrepanje. Prvo poročilo so morali ustrezni organi poslati do 30. junija 2017, zato bi moral vsak od njih drugo poročilo poslati ESRB in Svetu do 30. junija 2019.

                     (4)

                     Potem ko so ustrezni organi predložili prvo poročilo o ukrepih, ki so jih sprejeli na podlagi Priporočila ESRB/2015/2, ocena skladnosti glede izvajanja navedenega priporočila še poteka. Zato bi morali rok za predložitev drugega poročila preložiti za eno leto.

                     (5)

                     Namen tega sklepa je samo, da se za eno leto preloži rok 30. junij 2019, do katerega morajo naslovniki oziroma ustrezni organi predložiti drugo poročilo o ukrepih, ki so jih sprejeli na podlagi Priporočila ESRB/2014/1 oziroma Priporočila ESRB/2015/2, in ustrezno utemeljiti vsako neukrepanje –

               SPREJEL NASLEDNJI SKLEP:

            Člen 1
            Preložitev nekaterih rokov za predložitev poročil o sprejetih ukrepih

               1.   Rok 30. junij 2019, do katerega mora vsak naslovnik Priporočila ESRB/2014/1 predložiti drugo poročilo, v katerem pojasni ukrepe, ki jih je sprejel za uskladitev z navedenim priporočilom, ali ustrezno utemeljiti vsako neukrepanje, se preloži za eno leto, do 30. junija 2020.
               Odstavek 1 ne vpliva na rok za predložitev tretjega poročila in nadaljnjih poročil v skladu z določbami Priporočila ESRB/2014/1.

               2.   Rok 30. junij 2019, do katerega mora vsak ustrezni organ predložiti drugo poročilo o ukrepih, ki jih je sprejel na podlagi Priporočila ESRB/2015/2, ali ustrezno utemeljiti vsako neukrepanje, se preloži za eno leto, do 30. junija 2020.
               Odstavek 2 ne vpliva na rok za predložitev tretjega poročila in nadaljnjih poročil v skladu z določbami Priporočila ESRB/2015/2.

            Člen 2
            Začetek veljavnosti
            Ta sklep začne veljati 28. junija 2019.

            V Frankfurtu na Majni, 28. junija 2019

                  Vodja sekretariata ESRB

                  v imenu splošnega odbora ESRB

               Francesco MAZZAFERRO

            (1)  UL L 331, 15.12.2010, str. 1.

            (2)  Priporočilo ESRB/2014/1 Evropskega odbora za sistemska tveganja z dne 18. junija 2014 o smernicah za določanje stopenj proticikličnega blažilnika (UL C 293, 2.9.2014, str. 1).

            (3)  Priporočilo ESRB/2015/2 Evropskega odbora za sistemska tveganja z dne 15. decembra 2015 o ocenjevanju čezmejnih učinkov ukrepov makrobonitetne politike in njihovi prostovoljni vzajemnosti (UL C 97, 12.3.2016, str. 9).


title: Sklep Sveta z dne 3. septembra 2019 o sprejetju stališča Sveta o predlogu spremembe proračuna Evropske unije št. 2 za proračunsko leto 2019

text:
                  6.9.2019

                  SL

                  Uradni list Evropske unije

                  C 302/3

         SKLEP SVETA
         z dne 3. septembra 2019
         o sprejetju stališča Sveta o predlogu spremembe proračuna Evropske unije št. 2 za proračunsko leto 2019
         (2019/C 302/03)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 44 Uredbe,
         ob upoštevanju naslednjega:

                     —

                     proračun Unije za proračunsko leto 2019 je bil dokončno sprejet 12. decembra 2018 (2),

                     —

                     Komisija je 15. maja 2019 predložila predlog, ki vsebuje predlog spremembe proračuna št. 2 k splošnemu proračunu za proračunsko leto 2019 –

               SPREJEL NASLEDNJI SKLEP:

            Edini člen
            Svet je stališče o predlogu spremembe proračuna Evropske unije št. 2 za proračunsko leto 2019 sprejel 3. septembra 2019.
            Celotno besedilo si je mogoče prebrati na spletišču Sveta http://www.consilium.europa.eu/ ali ga od tam prenesti.

            V Bruslju, 3. septembra 2019

                  Za Svet

                  Predsednica

               T. TUPPURAINEN

            (1)  UL L 193, 30.7.2018, str. 1.

            (2)  UL L 67, 7.3.2019, str. 1.


Odločba Komisije z dne 30/09/2019 o razglasitvi združljivosti koncentracije s skupnim trgom (Zadeva št. COMP/M.9467 - Ivanhoe Cambridge / Public Sector Pension Investment Board / Greystar) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/09/2019 o razglasitvi združljivosti koncentracije s skupnim trgom (Zadeva št. COMP/M.9525 - Equistone Partners Europe Limited / Omnicare Holding GmbH & Co. KG / Omnicare Beteiligungen GmbH ND) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/09/2019 o razglasitvi združljivosti koncentracije s skupnim trgom (Zadeva št. COMP/M.9465 - Primus Shareholders / PGIM Fund Management Limited / Real Estate Asset) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/10/2019 o razglasitvi združljivosti koncentracije s skupnim trgom (Zadeva št. COMP/M.9345 - SEGRO / PSPIB / PANATTONI PARK) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep (EU) 2019/1817 Evropskega parlamenta in Sveta z dne 18. septembra 2019 o uporabi Solidarnostnega sklada Evropske unije za pomoč Avstriji, Italiji in Romuniji

text:
                  7.11.2019

                  SL

                  Uradni list Evropske unije

                  L 287/1

         SKLEP (EU) 2019/1817 EVROPSKEGA PARLAMENTA IN SVETA
         z dne 18. septembra 2019
         o uporabi Solidarnostnega sklada Evropske unije za pomoč Avstriji, Italiji in Romuniji
         EVROPSKI PARLAMENT IN SVET EVROPSKE UNIJE STA —
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1) in zlasti člena 4(3) Uredbe,
         ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) in zlasti točke 11 Sporazuma,
         ob upoštevanju predloga Evropske komisije,
         ob upoštevanju naslednjega:

                     (1)

                     Namen Solidarnostnega sklada Evropske unije (v nadaljnjem besedilu: Sklad) je omogočiti Uniji, da se hitro, učinkovito in prožno odziva na izredne razmere in tako izkaže solidarnost s prebivalstvom regij, ki so jih prizadele naravne nesreče.

                     (2)

                     Sredstva Sklada ne presegajo najvišjega letnega zneska 500 000 000 EUR (v cenah iz leta 2011), kot je določeno v členu 10 Uredbe Sveta (EU, Euratom) št. 1311/2013 (3).

                     (3)

                     Romunija je 7. septembra 2018 vložila vlogo za uporabo sredstev Sklada po izrednih vremenskih dogodkih, ki so povzročili obsežne poplave.

                     (4)

                     Italija je 20. decembra 2018 vložila vlogo za uporabo sredstev Sklada po izrednih vremenskih dogodkih.

                     (5)

                     Avstrija je 14. januarja 2019 vložila vlogo za uporabo sredstev Sklada po izrednih vremenskih dogodkih.

                     (6)

                     Vloge Romunije, Italije in Avstrije izpolnjujejo pogoje za izplačilo finančnega prispevka iz Sklada, kot je določeno v členu 4 Uredbe (ES) št. 2012/2002.

                     (7)

                     Zato bi bilo treba uporabiti Sklad za zagotovitev finančnega prispevka Romuniji, Italiji in Avstriji.

                     (8)

                     Da bi sredstva iz sklada lahko čim prej uporabili, bi bilo treba ta sklep uporabljati od datuma sprejetja –

               SPREJELA NASLEDNJI SKLEP:

            Člen 1
            V okviru splošnega proračuna Unije za proračunsko leto 2019 se iz Solidarnostnega sklada Evropske unije uporabijo naslednja sredstva v odobritvah za prevzem obveznosti in odobritvah plačil:

                        (a)

                        znesek v višini 8 192 300 EUR se zagotovi Romuniji;

                        (b)

                        znesek v višini 277 204 595 EUR se zagotovi Italiji;

                        (c)

                        znesek v višini 8 154 899 EUR se zagotovi Avstriji.

            Člen 2
            Ta sklep začne veljati na dan objave v Uradnem listu Evropske unije.
            Uporablja se od 18. septembra 2019.

            V Strasbourgu, 18. septembra 2019

                  Za Evropski parlament

                  Predsednik

               D. M. SASSOLI

                  Za Svet

                  Predsednica

               T. TUPPURAINEN

            (1)  UL L 311, 14.11.2002, str. 3.

            (2)  UL C 373, 20.12.2013, str. 1.

            (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: Sklep Komisije (EU) 2019/1862 z dne 6. novembra 2019 o določitvi notranjih pravil glede zagotavljanja informacij posameznikom, na katere se nanašajo osebni podatki, in omejevanja nekaterih njihovih pravic v zvezi z obdelavo osebnih podatkov s strani Komisije v okviru sistema Unije za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje

text:
                  7.11.2019

                  SL

                  Uradni list Evropske unije

                  L 286/17

         SKLEP KOMISIJE (EU) 2019/1862
         z dne 6. novembra 2019
         o določitvi notranjih pravil glede zagotavljanja informacij posameznikom, na katere se nanašajo osebni podatki, in omejevanja nekaterih njihovih pravic v zvezi z obdelavo osebnih podatkov s strani Komisije v okviru sistema Unije za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje
         EVROPSKA KOMISIJA JE –
         ob upoštevanju Pogodbe o delovanju Evropske unije in zlasti člena 249(1) Pogodbe,
         ob upoštevanju naslednjega:

                     (1)

                     Ob upoštevanju mednarodnih zavez Unije za zagotavljanje trajnostnega gospodarjenja z morskimi biološkimi viri (1) je bil z Uredbo Sveta (ES) št. 1005/2008 (2) vzpostavljen sistem za preprečevanje nezakonitega, neprijavljenega in nereguliranega ribolova (v nadaljnjem besedilu: ribolov IUU), za odvračanje od njega ter za njegovo odpravljanje. Uredba Komisije (ES) št. 1010/2009 (3) določa podrobna pravila za izvajanje Uredbe (ES) št. 1005/2008. Sistem za preprečevanje ribolova IUU, za odvračanje od njega ter za njegovo odpravljanje je pomemben element skupne ribiške politike Unije (4), zato je pomemben cilj v splošnem javnem interesu Unije in držav članic EU.

                     (2)

                     Na podlagi členov 25 do 28 Uredbe (ES) št. 1005/2008 Komisija opravlja analize za opredelitev ribiških plovil, ki opravljajo ribolov IUU, na podlagi členov 31 do 33 navedene uredbe pa izvaja postopke za opredelitev nesodelujočih tretjih držav pri boju proti ribolovu IUU. Na podlagi člena 51 Uredbe (ES) št. 1005/2008 ter členov 49 in 50 Uredbe (ES) št. 1010/2009 si Komisija in države članice sporočajo in izmenjujejo informacije, da države članice lažje izvršujejo Uredbo (ES) št. 1005/2008. Na podlagi člena 51 Uredbe (ES) št. 1005/2008 in člena 51 Uredbe Komisije (ES) št. 1010/2009 si lahko informacije v zvezi z ribolovom IUU izmenjujejo s tretjimi državami in mednarodnimi organizacijami. Analize in postopki Komisije ter izmenjava informacij z državami članicami in tretjimi državami ali mednarodnimi organizacijami so lahko usmerjeni v ribiška plovila, vključno z njihovimi lastniki, ter če je to ustrezno, upravljavci, ki so lahko fizične ali pravne osebe, pa tudi v tretje države.

                     (3)

                     Med analizami in postopki ter z namenom medsebojne pomoči na podlagi člena 51 Uredbe (ES) št. 1005/2008 ter členov 49, 50 in 51 Uredbe (ES) št. 1010/2009 se v zvezi s sumom opravljanja ribolova IUU neizogibno obdelujejo osebni podatki v smislu člena 3(1) Uredbe (EU) 2018/1725 Evropskega parlamenta in Sveta (5). Komisija mora obdelovati take podatke, da lahko izpolni naloge, ki so ji bile na podlagi Uredbe (ES) št. 1005/2008 in Uredbe (ES) št. 1010/2009 dodeljene kot javnemu organu. Analize in postopki, ki se izvajajo v zvezi z ribolovom IUU, so funkcije spremljanja, pregledovanja ali urejanja, povezane z izvajanjem javne oblasti v primerih iz člena 25(1)(c), (g) in (h) Uredbe (EU) 2018/1725.

                     (4)

                     Komisija za analize in postopke, pomoč in informacije, ki se zagotavljajo državam članicam, ter informacije, ki se izmenjujejo s tretjimi državami ali organizacijami v zvezi z ribolovom IUU, obdeluje informacije, ki jih pridobi ali prejme od pravnih oseb, fizičnih oseb, organov držav članic (kot so pristojni nacionalni organi, priglašeni Komisiji na podlagi člena 15(2), člena 17(8), člena 21(3) in člena 39(4) Uredbe (ES) št. 1005/2008), organov tretjih držav, zlasti držav zastave, ter mednarodnih organov in organizacij, zlasti regionalnih organizacij in ureditev za upravljanje ribištva. Komisija lahko med analizami in postopki obdeluje tudi ustrezno dokumentirane informacije, ki jih je pridobila ali prejela iz javno dostopnih virov, anonimnih virov (kot so informatorji) ali identificiranih virov (kot so državljani, nevladne organizacije ali podjetja v ribiškem sektorju), katerih identiteto je treba zaščititi.

                     (5)

                     Komisija posreduje informacije in svoje analize pristojnim organom držav članic ter drugim organom v okviru dvostranskega ali večstranskega sodelovanja z organi in organizacijami držav članic ali tretjih držav, zlasti regionalnimi organizacijami ali ureditvami za upravljanje ribištva, kot se zahteva na podlagi Uredbe (ES) št. 1005/2008 in Uredbe (ES) št. 1010/2009 ali kot je potrebno in ustrezno v okviru analiz in postopkov. Od držav zastave ali držav članic zastave zahteva ukrepanje in posredovanje informacij o domnevnem ribolovu IUU lastnikom, in če je to ustrezno, upravljavcem plovil, da se zaščitijo pravice lastnikov in upravljavcev plovil do obrambe ter zagotovi učinkovita in uspešna uporaba pravil EU za preprečevanje ribolova IUU, za odvračanje od njega ter za njegovo odpravljanje.

                     (6)

                     Dejavnosti obdelave osebnih podatkov v smislu člena 3(3) Uredbe (EU) 2018/1725, ki se izvajajo v okviru analiz in postopkov v zvezi z ribolovom IUU, potekajo, preden Komisija uradno opredeli plovila, ki domnevno opravljajo ribolov IUU, in začne postopke za vključitev plovila na seznam Unije plovil IUU ter preden Komisija uradno opredeli tretje države, ki jih obravnava kot nesodelujoče tretje države pri boju proti ribolovu IUU. Nadaljujejo se skozi celotne analize in postopke, dialoge z organi tretjih držav ter celo po koncu analiz in postopkov (na primer pri oceni, ali je zaradi novih informacij, predloženih Komisiji, treba začeti nove analize in postopke). Kar zadeva osebne podatke, izmenjane z državami članicami, tretjimi državami ali mednarodnimi organizacijami, se dejavnosti obdelave osebnih podatkov izvajajo od takrat, ko Komisija prejme podatke, skozi celotne analize, ki jih izvajajo države članice, tretje države ali mednarodne organizacije, in celo po tem. Podatki se hranijo, dokler je to potrebno za zaključek analiz in postopkov, ki se izvajajo v državah članicah, tretjih državah in mednarodnih organizacijah. V izjemnih primerih se lahko hranijo tudi dlje, če je to potrebno, da se zagotovi izpolnitev obveznosti Unije.

                     (7)

                     Med vrstami osebnih podatkov, ki jih Komisija obdeluje, so identifikacijski in kontaktni podatki, podatki o poklicnih dejavnostih in podatki, ki se nanašajo na ali so predloženi v zvezi z vsebino analiz ali postopkov, zlasti podatki, ki se nanašajo na ribiška plovila, njihovo geografsko lokacijo in ribolovne dejavnosti, podatki, ki se nanašajo na lastnike, kapitane in posadko plovil, podatki, ki se nanašajo na osebe, ki sodelujejo pri predelavi in trženju ribiških proizvodov, ter podatki glede informatorjev.

                     (8)

                     Osebni podatki se hranijo v varnem elektronskem ali fizičnem okolju, da se prepreči nezakonit dostop do podatkov ali njihov prenos osebam, ki jim teh podatkov ni treba poznati. Osebni podatki se hranijo v službah Komisije, pristojnih za pomorske zadeve in ribištvo, ki so odgovorne za analize in postopke ter zagotavljanje pomoči in informacij državam članicam, tretjim državam in mednarodnim organizacijam, dokler je to potrebno za izvedbo analiz in postopkov ter analiz, ki jih izvedejo države članice, tretje države in mednarodne organizacije, da se obravnavajo domnevni primeri ribolova IUU, in nadaljnjih analiz, ter v upravnem obdobju hrambe, ki sledi dokončnemu zaključku spisa (6).

                     (9)

                     Komisija mora pri opravljanju svojih nalog spoštovati pravice fizičnih oseb v zvezi z obdelavo osebnih podatkov, priznane v členu 8(1) Listine Evropske unije o temeljnih pravicah in členu 16(1) Pogodbe o delovanju Evropske unije (v nadaljnjem besedilu: PDEU) ter kakor so določene v Uredbi (EU) 2018/1725. Hkrati ima Komisija posebne obveznosti na podlagi Uredbe (ES) št. 1005/2008 glede preprečevanja ribolova IUU, odvračanja od njega ter njegovega odpravljanja, v skladu s katerimi mora izvajati analize in upoštevati postopke ter pri tem spoštovati pravila glede zaupnosti in poklicnih skrivnosti (7) ter tudi pravice fizičnih ali pravnih oseb, ki so predmet analiz in postopkov, do obrambe (8).

                     (10)

                     V nekaterih okoliščinah je treba uskladiti pravice posameznikov, na katere se nanašajo osebni podatki, ki jih imajo na podlagi Uredbe (EU) 2018/1725, s potrebo po izvajanju analiz in postopkov v zvezi z ribolovom IUU, pri tem pa tudi dosledno upoštevati temeljne pravice in svoboščine drugih posameznikov, na katere se nanašajo osebni podatki. V ta namen člen 25 Uredbe (EU) 2018/1725 Komisiji omogoča omejitev uporabe členov 14 do 17, 19, 20 in 35 navedene uredbe ter njenega člena 4, kolikor njegove določbe ustrezajo pravicam in obveznostim iz členov 14 do 17, 19 in 20 navedene uredbe.

                     (11)

                     Skupna ribiška politika Unije določa, da mora Komisija učinkovito in uspešno uporabljati pravila Unije za preprečevanje ribolova IUU, za odvračanje od njega ter za njegovo odpravljanje. V ta namen in ob upoštevanju standardov varstva osebnih podatkov na podlagi Uredbe (EU) 2018/1725 je treba v skladu s členom 25 Uredbe (EU) 2018/1725 sprejeti notranja pravila, na podlagi katerih lahko Komisija omeji pravice posameznikov, na katere se nanašajo osebni podatki.

                     (12)

                     Ta notranja pravila bi morala zajemati vsa dejanja obdelave, ki jih izvaja Komisija pri izvajanju svojih pooblastil in obveznosti na podlagi Uredbe (ES) št. 1005/2008 in Uredbe (ES) št. 1010/2009. Ta pravila bi se morala nanašati na dejanja obdelave, ki se izvajajo skozi celotne analize in postopke v zvezi z ribolovom IUU, od takrat, ko Komisija prejme osebne podatke, ki so morda pomembni za opredelitev ribiških plovil, ki opravljajo ribolov IUU, ali nesodelujočih tretjih držav, skozi celotne analize in postopke ter dialoge z organi tretjih držav, pa tudi pozneje, ko so plovila ali tretje države že uradno opredeljeni na podlagi člena 27 ali 33 Uredbe (ES) št. 1005/2008, če je to potrebno za nadaljnje analize ali zagotovitev izpolnjevanja obveznosti Unije.

                     (13)

                     Ta notranja pravila se ne bi smela več uporabljati za dejanja obdelave, ki se nanašajo na osebne podatke, ki so bili posameznikom, na katere se nanašajo osebni podatki, razkriti v skladu s členom 26(2)(d) ali (3)(d) in členom 27(6)(a) Uredbe (ES) št. 1005/2008. Kar zadeva dejanja obdelave, ki se izvajajo v zvezi s pomočjo državam članicam ter izmenjanimi informacijami s tretjimi državami in organizacijami, bi se morala ta pravila uporabljati od takrat, ko Komisija prejme osebne podatke, ki jih nato zagotovi državam članicam, tretjim državam ali mednarodnim organizacijam, do takrat, ko države članice, tretje države ali mednarodne organizacije končajo izvajanje analiz in postopkov za obravnavo primerov očitnega ribolova IUU, pa tudi po tem, če je to potrebno za nadaljnje analize in zagotovitev izpolnjevanja obveznosti Unije.

                     (14)

                     Za zagotovitev skladnosti s členi 14, 15 in 16 Uredbe (EU) 2018/1725 bi morala Komisija vse posameznike pregledno in usklajeno z obvestilom o varstvu podatkov, objavljenem na spletišču Komisije, obvestiti o svojih dejavnostih, ki vključujejo obdelavo njihovih osebnih podatkov, ter o njihovih pravicah. Po potrebi bi morala Komisija zagotoviti dodatne zaščitne ukrepe, da se zagotovi, da so posamezniki, na katere se nanašajo osebni podatki, o tem v ustrezni obliki posamično obveščeni.

                     (15)

                     Brez poseganja v člen 14(5) in člen 16(5) Uredbe (EU) 2018/1725 lahko Komisija na podlagi člena 25 navedene uredbe omeji zagotavljanje informacij posameznikom, na katere se nanašajo osebni podatki, v zvezi z obdelavo njihovih osebnih podatkov in uporabo njihovih drugih pravic, da se zaščiti pristojnost Komisije za izvajanje analiz in postopkov na podlagi Uredbe (ES) št. 1005/2008. Glede na to je v skladu s členom 25(1)(c) in (g) navedene uredbe morda potrebno, da Komisija omeji uporabo navedenih pravic in obveznosti, če je ogrožen namen njenih funkcij spremljanja, pregledovanja ali urejanja v zvezi z učinkovitim izvajanjem skupne ribiške politike Unije.

                     (16)

                     Poleg tega je za ohranjanje učinkovitega sodelovanja morda potrebno, da Komisija omeji uporabo pravic posameznikov, na katere se nanašajo osebni podatki, da se zaščitijo dejanja obdelave drugih institucij, organov, uradov in agencij Unije ali organov držav članic. Komisija lahko to stori, kadar bi bil namen take omejitve s strani druge institucije, organa, urada ali agencije Unije ali organa države članice ogrožen, če Komisija ne bi uporabila enakovredne omejitve glede istih osebnih podatkov. V ta namen bi se morala Komisija posvetovati z navedenimi institucijami, organi, uradi in agencijami o ustreznih razlogih za uvedbo omejitev ter o potrebi po omejitvah in njihovi sorazmernosti.

                     (17)

                     V skladu s členom 25(1)(c) Uredbe (EU) 2018/1725 je morda potrebno, da Komisija omeji tudi zagotavljanje informacij posameznikom, na katere se nanašajo osebni podatki, in uporabo drugih njihovih pravic v zvezi z osebnimi podatki, prejetimi od tretjih držav ali mednarodnih organizacij, zaradi sodelovanja z navedenimi državami ali organizacijami in posledičnega zagotavljanja pomembnega cilja v splošnem javnem interesu Unije. Vendar lahko v nekaterih okoliščinah interes temeljnih pravic posameznika, na katerega se nanašajo osebni podatki, prevlada nad interesom mednarodnega sodelovanja.

                     (18)

                     Poleg tega je v skladu s členom 25(1)(h) Uredbe (EU) 2018/1725 morda potrebno, da Komisija omeji zagotavljanje informacij posameznikom, na katere se nanašajo osebni podatki, in uporabo drugih njihovih pravic v zvezi z osebnimi podatki, prejetimi od anonimnih ali identificiranih virov (kot so informatorji), katerih pravice in svoboščine je treba varovati.

                     (19)

                     Komisija je zato opredelila razloge iz člena 25(1)(c), (g) in (h) Uredbe (EU) 2018/1725 kot razloge za omejitve, ki jih bo morda treba uporabiti za dejanja obdelave podatkov, ki se izvajajo v okviru analiz in postopkov Komisije v zvezi z ribolovom IUU.

                     (20)

                     Vse omejitve, ki se uporabijo na podlagi tega sklepa, bi morale biti potrebne in sorazmerne ob upoštevanju tveganj za pravice in svoboščine posameznikov, na katere se nanašajo osebni podatki.

                     (21)

                     Komisija bi morala vse omejitve obravnavati pregledno in vsako uporabo omejitev vpisati v ustrezen sistem evidentiranja.

                     (22)

                     Upravljavec je Komisija, ki deluje prek svoje službe, pristojne za pomorske zadeve in ribištvo, ki je odgovorna za analize in postopke, ki se izvajajo v zvezi z ribolovom IUU, ter zagotavljanje pomoči državam članicam in informacij tretjim državam in mednarodnim organizacijam, in sicer v zvezi s primeri suma opravljanja ribolova IUU.

                     (23)

                     V skladu s členom 25(8) Uredbe (EU) 2018/1725 lahko upravljavci preložijo ali opustijo zagotavljanje informacij o razlogih za uporabo omejitve za posameznika, na katerega se nanašajo osebni podatki, če bi zagotavljanje navedenih informacij na kakršen koli način ogrozilo namen omejitve. To zlasti velja za primere omejitev iz členov 16 in 35 navedene uredbe.

                     (24)

                     Komisija bi morala redno pregledovati uvedene omejitve za zagotovitev, da so pravice posameznika, na katerega se nanašajo osebni podatki, do obveščenosti v skladu s členoma 16 in 35 Uredbe (EU) 2018/1725 omejene le, dokler so take omejitve potrebne, da se Komisiji omogoči izvajanje analiz in postopkov v zvezi z ribolovom IUU.

                     (25)

                     Kadar se omejijo druge pravice posameznikov, na katere se nanašajo osebni podatki, bi moral upravljavec za vsak primer posebej oceniti, ali bi sporočanje omejitve ogrozilo njen namen.

                     (26)

                     Pooblaščena oseba za varstvo podatkov pri Komisiji bi morala opraviti neodvisen pregled uporabe omejitev, da se zagotovi skladnost s tem sklepom.

                     (27)

                     Ta sklep je sprejet za namene člena 25 Uredbe (EU) 2018/1725 in bi moral začeti veljati tretji dan po objavi v Uradnem listu Evropske unije, da se Komisiji takoj omogoči omejitev uporabe nekaterih pravic in obveznosti v skladu s členom 25 Uredbe (EU) 2018/1725, da se ne ogrozijo analize in postopki za obravnavo primerov ribolova IUU.

                     (28)

                     Opravljeno je bilo posvetovanje z Evropskim nadzornikom za varstvo podatkov, ki je mnenje podal 17. julija 2019 –

               SPREJELA NASLEDNJI SKLEP:

            Člen 1
            Predmet urejanja in področje uporabe

               1.   Ta sklep določa pravila, ki jih mora Komisija upoštevati pri obveščanju posameznikov, na katere se nanašajo osebni podatki, v skladu s členi 14, 15 in 16 Uredbe (EU) 2018/1725, in sicer v zvezi z obdelavo njihovih podatkov v okviru sistema Unije za preprečevanje nezakonitega, neprijavljenega in nereguliranega ribolova (v nadaljnjem besedilu: ribolov IUU), za odvračanje od njega ter za njegovo odpravljanje.

               2.   Določa tudi pogoje, pod katerimi lahko Komisija v skladu s členom 25(1)(c), (g) in (h) Uredbe (EU) 2018/1725 v okviru navedenega sistema omeji uporabo členov 4, 14 do 17, 19, 20 in 35 navedene uredbe.

               3.   Ta sklep se uporablja za obdelavo osebnih podatkov s strani Komisije za namen dejavnosti ali v zvezi z dejavnostmi, ki se izvajajo za opravljanje njenih nalog izvajanja analiz in postopkov ter medsebojne pomoči v zvezi s sumom opravljanja ribolova IUU na podlagi uredb (ES) št. 1005/2008 in (ES) št. 1010/2009.
               Ta sklep se ne uporablja za obdelavo osebnih podatkov, ki so bili lastniku, in če je to ustrezno, upravljavcu ribiškega plovila razkriti v skladu s členom 26(2)(d) ali (3)(d) in členom 27(6)(a) Uredbe (ES) št. 1005/2008, ki jo izvaja Komisija.
               Ta sklep se uporablja za naslednje vrste osebnih podatkov:

                           (a)

                           identifikacijske in kontaktne podatke;

                           (b)

                           podatke o poklicnih dejavnostih;

                           (c)

                           dejavnosti plovila ali dejavnosti, ki se nanašajo na plovilo, njegov položaj in premikanje, ribolovno dejavnost ali dejavnost, povezano z ribolovom;

                           (d)

                           podatke, ki se nanašajo na lastnike in upravljavce (položaj ali vloga), kapitane in posadko plovil;

                           (e)

                           podatke v zvezi z osebami, ki sodelujejo pri premikanju, hrambi, predelavi in trženju ribiških proizvodov v celotni dobavni verigi;

                           (f)

                           podatke o informatorjih;

                           (g)

                           vse druge podatke v zvezi z vsebino zadevnih analiz in postopkov.

            Člen 2
            Izjeme in omejitve, ki se uporabljajo

               1.   Kadar Komisija izvaja svoje naloge v zvezi s pravicami posameznikov, na katere se nanašajo osebni podatki, na podlagi Uredbe (EU) 2018/1725, prouči, ali velja katera od izjem iz navedene uredbe.

               2.   Če bi izvajanje pravic in obveznosti iz členov 14 do 17, 19, 20 in 35 Uredbe (EU) 2018/1725 v zvezi z osebnimi podatki, ki jih obdeluje Komisija, ogrozilo namen njenih analiz in postopkov v zvezi z ribolovom IUU, tudi z razkritjem orodij in metod, ali če bi škodilo pravicam in svoboščinam drugih posameznikov, na katere se nanašajo osebni podatki, lahko Komisija omeji uporabo:

                           (a)

                           členov 14 do 17, 19, 20 in 35 Uredbe (EU) 2018/1725 in

                           (b)

                           načela preglednosti iz člena 4(1)(a) navedene uredbe, kolikor njegove določbe ustrezajo pravicam in obveznostim iz členov 14 do 17, 19, 20 in 35 Uredbe (EU) 2018/1725.

               3.   Komisija lahko omeji pravice in obveznosti iz odstavka 2 tega člena v zvezi z osebnimi podatki, pridobljenimi od drugih institucij, organov, agencij in uradov Unije, pristojnih organov držav članic ali tretjih držav, mednarodnih organizacij ali anonimnih ali identificiranih virov, v naslednjih okoliščinah:

                           (a)

                           kadar bi izvajanje navedenih pravic in obveznosti v zvezi z osebnimi podatki, pridobljenimi od druge institucije, organa, agencije ali urada Unije, lahko omejila navedena druga institucija, organ, agencija ali urad Unije na podlagi pravnih aktov iz člena 25 Uredbe (EU) 2018/1725, ali v skladu s poglavjem IX navedene uredbe, Uredbo (EU) 2016/794 Evropskega parlamenta in Sveta (9) ali Uredbo Sveta (EU) 2017/1939 (10);

                           (b)

                           kadar bi izvajanje navedenih pravic in obveznosti v zvezi z osebnimi podatki, pridobljenimi od pristojnega organa države članice, lahko omejili pristojni organi navedene države članice na podlagi aktov iz člena 23 Uredbe (EU) 2016/679 Evropskega parlamenta in Sveta (11) ali nacionalnih ukrepov za prenos člena 13(3), člena 15(3) ali člena 16(3) Direktive (EU) 2016/680 Evropskega parlamenta in Sveta (12);

                           (c)

                           kadar bi izvajanje navedenih pravic in obveznosti lahko ogrozilo sodelovanje Komisije s tretjimi državami ali mednarodnimi organizacijami v zvezi z ribolovom IUU.

                     Komisija se pred uporabo omejitev v okoliščinah iz točk (a) in (b) prvega pododstavka posvetuje z zadevnimi institucijami, organi in agencijami Unije ali pristojnimi organi držav članic, razen kadar je po njenem mnenju jasno, da je uporaba omejitve določena z enim od aktov iz navedenih točk.
               Točka (c) prvega pododstavka se ne uporablja, kadar interesi ali temeljne pravice in svoboščine posameznika, na katerega se nanašajo osebni podatki, prevladajo nad interesom Komisije za sodelovanje s tretjimi državami ali mednarodnimi organizacijami.

               4.   Odstavki 1, 2 in 3 ne vplivajo na:

                           (a)

                           uporabo drugih sklepov Komisije, ki določajo notranja pravila glede zagotavljanja informacij posameznikom, na katere se nanašajo osebni podatki, in omejitev nekaterih pravic na podlagi člena 25 Uredbe (EU) 2018/1725;

                           (b)

                           člen 23 poslovnika Komisije.

                     Odstavka 2 in 3 se uporabljata ob upoštevanju členov 3 in 7 tega sklepa.

               5.   Vse omejitve uporabe pravic in obveznosti iz odstavka 2 tega člena so potrebne in sorazmerne ob upoštevanju tveganj za pravice in svoboščine posameznikov, na katere se nanašajo osebni podatki.

            Člen 3
            Zagotavljanje informacij posameznikom, na katere se nanašajo osebni podatki

               1.   Komisija na svojem spletišču objavlja obvestila o varstvu podatkov, s katerimi vse posameznike, na katere se nanašajo osebni podatki, obvešča o svojih dejavnostih, ki vključujejo obdelavo njihovih osebnih podatkov za namene analiz in postopkov v zvezi z ribolovom IUU. Po potrebi Komisija zagotovi, da so posamezniki, na katere se nanašajo osebni podatki, o tem v ustrezni obliki posamično obveščeni.

               2.   Kadar Komisija v celoti ali delno omeji zagotavljanje informacij posameznikom, na katere se nanašajo osebni podatki in katerih podatki se obdelujejo za namene analiz in postopkov v zvezi z ribolovom IUU, evidentira in v register vpiše razloge za omejitev v skladu s členom 6.

            Člen 4
            Pravica posameznika, na katerega se nanašajo osebni podatki, do dostopa, pravica do izbrisa in pravica do omejitve obdelave

               1.   Kadar Komisija v celoti ali delno omeji pravico posameznikov, na katere se nanašajo osebni podatki, do dostopa do osebnih podatkov, pravico do izbrisa ali pravico do omejitve obdelave iz člena 17, 19 oziroma 20 Uredbe (EU) 2018/1725, zadevnega posameznika, na katerega se nanašajo osebni podatki, v odgovoru na zahtevo za dostop, izbris ali omejitev obdelave obvesti:

                           (a)

                           o uporabljeni omejitvi in glavnih razlogih zanjo ter

                           (b)

                           o tem, da lahko vloži pritožbo pri Evropskem nadzorniku za varstvo podatkov ali uveljavlja pravno sredstvo na Sodišču Evropske unije.

               2.   Zagotavljanje informacij o razlogih za omejitev iz odstavka 1 se lahko preloži, opusti ali zavrne za tako dolgo, dokler bi ogrožalo namen omejitve.

               3.   Komisija razloge za omejitev evidentira in vpiše v register v skladu s členom 6 tega sklepa.

               4.   Kadar je pravica do dostopa v celoti ali delno omejena, lahko posameznik, na katerega se nanašajo osebni podatki, pravico do dostopa uveljavlja v skladu s členom 25(6), (7) in (8) Uredbe (EU) 2018/1725. Posameznik, na katerega se nanašajo osebni podatki, lahko vloži pritožbo pri Evropskem nadzorniku za varstvo podatkov, če meni, da so bile njegove pravice nezakonito zavrnjene ali omejene.

            Člen 5
            Sporočanje kršitev varstva osebnih podatkov posameznikom, na katere se nanašajo osebni podatki
            Kadar Komisija omeji sporočanje kršitve varstva osebnih podatkov posamezniku, na katerega se nanašajo osebni podatki, iz člena 35 Uredbe (EU) 2018/1725, razloge za omejitev evidentira in vpiše v register v skladu s členom 6 tega sklepa.

            Člen 6
            Evidentiranje omejitev in njihov vpis v register

               1.   Komisija evidentira razloge za kakršno koli omejitev, ki se uporabi na podlagi tega sklepa, vključno z oceno potrebe po omejitvi in njene sorazmernosti, pri čemer upošteva ustrezne elemente iz člena 25(2) Uredbe (EU) 2018/1725.

               2.   V evidenco se vpiše, kako bi izvajanje pravice zadevnega posameznika, na katerega se nanašajo osebni podatki, ogrozilo namen analiz in postopkov Komisije v zvezi z ribolovom IUU ali namen omejitev, uporabljenih na podlagi člena 2(2) ali (3) tega sklepa, ali kako bi škodilo pravicam in svoboščinam drugih posameznikov, na katere se nanašajo osebni podatki.

               3.   Evidenca in po potrebi dokumenti, ki vsebujejo temeljna dejstva in pravne elemente, se vpišejo v register. Na zahtevo so na voljo Evropskemu nadzorniku za varstvo podatkov.

            Člen 7
            Trajanje omejitev

               1.   Omejitve iz členov 3, 4 in 5 se še naprej uporabljajo, dokler obstajajo razlogi, ki jih upravičujejo.

               2.   Ko razlogi za omejitev iz člena 3 ali 5 ne obstajajo več, Komisija prekliče omejitev in glavne razloge za omejitev sporoči posamezniku, na katerega se nanašajo osebni podatki. Hkrati obvesti posameznika, na katerega se nanašajo osebni podatki, da lahko kadar koli vloži pritožbo pri Evropskem nadzorniku za varstvo podatkov ali uveljavlja pravno sredstvo na Sodišču Evropske unije.

               3.   Komisija pregleda uporabo omejitev iz členov 3 in 5 eno leto po sprejetju ter ob zaključku zadevnih analiz in postopkov Komisije, izvedenih v zvezi z ribolovom IUU. Nato spremlja, ali je treba katero od omejitev ohraniti.

            Člen 8
            Pregled s strani pooblaščene osebe za varstvo podatkov pri Komisiji

               1.   Pooblaščena oseba za varstvo podatkov pri Komisiji je brez nepotrebnega odlašanja obveščena, kadar se pravice posameznikov, na katere se nanašajo osebni podatki, omejijo v skladu s tem sklepom. Na zahtevo se pooblaščeni osebi za varstvo podatkov zagotovi dostop do evidence in vseh dokumentov, ki vsebujejo temeljna dejstva in pravne elemente.

               2.   Pooblaščena oseba za varstvo podatkov lahko zahteva pregled omejitve. Pooblaščena oseba za varstvo podatkov je obveščena o rezultatu zahtevanega pregleda.

               3.   Komisija evidentira vključitev pooblaščene osebe za varstvo podatkov v vsakem primeru omejitve uporabe pravic in obveznosti iz člena 2(2) tega sklepa.

            Člen 9
            Začetek veljavnosti
            Ta sklep začne veljati tretji dan po objavi v Uradnem listu Evropske unije.

            V Bruslju, 6. novembra 2019

                  Za Komisijo

                  Predsednica

               Jean-Claude JUNCKER

            (1)  Unija je pogodbenica Konvencije Združenih narodov o pomorskem mednarodnem pravu z dne 10. decembra 1982 (UNCLOS), ratificirala je Sporazum Združenih narodov o uporabi določb Konvencije Združenih narodov o pomorskem mednarodnem pravu z dne 10. decembra 1982 glede ohranjanja in upravljanja čezconskih staležev rib in izrazito selivskih staležev rib z dne 4. avgusta 1995 (sporazum ZN o staležih rib) in sprejela Sporazum Organizacije Združenih narodov za prehrano in kmetijstvo o pospeševanju usklajevanja ribiških plovil na odprtem morju z mednarodnimi ukrepi za ohranjanje in upravljanje z dne 24. novembra 1993 (sporazum FAO o skladnosti z ukrepi). Unija je tudi pogodbenica Sporazuma o ukrepih države pristanišča, ki ga je konferenca FAO na podlagi odstavka 1 člena XIV ustanovne listine FAO z Resolucijo št. 12/2009 z dne 22. novembra 2009 potrdila na 36. zasedanju, ki je potekalo od 18. do 23. novembra 2009 v Rimu.

            (2)  Uredba Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).

            (3)  Uredba Komisije (ES) št. 1010/2009 z dne 22. oktobra 2009 o določitvi podrobnih pravil za izvajanje Uredbe Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (UL L 280, 27.10.2009, str. 5).

            (4)  Glej zlasti člena 28 in 30 Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).

            (5)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

            (6)  Hramba spisov v Komisiji se ureja s skupnim seznamom hrambe, tj. regulativnim dokumentom (zadnja različica je SEC(2010) 900) v obliki načrta hrambe, ki določa obdobja hrambe različnih vrst spisov Komisije.

            (7)  Glej zlasti člen 339 PDEU.

            (8)  Uveljavljanje pravic posameznikov, na katere se nanašajo osebni podatki, na podlagi Uredbe (EU) 2018/1725 in izpolnjevanje obveznosti upravljavcev podatkov na podlagi navedene uredbe ne vplivata na to, kako Komisija obravnava pravice oseb, ki so predmet postopkov, do obrambe. Celovitost in pristnost dokazov v spisu, ki so zbrani med analizami in postopki, zato ne moreta biti ogroženi zaradi spremembe dokumentov, kot so bili prejeti ali zbrani v skladu s postopkovnimi pravili, ki se uporabljajo na tem področju.

            (9)  Uredba (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (UL L 135, 24.5.2016, str. 53).

            (10)  Uredba Sveta (EU) 2017/1939 z dne 12. oktobra 2017 o izvajanju okrepljenega sodelovanja v zvezi z ustanovitvijo Evropskega javnega tožilstva (EJT) (UL L 283, 31.10.2017, str. 1).

            (11)  Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1).

            (12)  Direktiva (EU) 2016/680 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ki jih pristojni organi obdelujejo za namene preprečevanja, preiskovanja, odkrivanja ali pregona kaznivih dejanj ali izvrševanja kazenskih sankcij, in o prostem pretoku takih podatkov ter o razveljavitvi Okvirnega sklepa Sveta 2008/977/PNZ (UL L 119, 4.5.2016, str. 89).


Odločba Komisije z dne 04/11/2019 o razglasitvi združljivosti koncentracije s skupnim trgom (Zadeva št. COMP/M.9478 - ARCHER / HILTON / EARLSFORT) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2019/1915 z dne 14. oktobra 2019 o podpisu, v imenu Unije, Sporazuma med Evropsko unijo in Republiko Belorusijo o poenostavitvi izd vizumov

text:
                  18.11.2019

                  SL

                  Uradni list Evropske unije

                  L 297/1

         SKLEP SVETA (EU) 2019/1915
         z dne 14. oktobra 2019
         o podpisu, v imenu Unije, Sporazuma med Evropsko unijo in Republiko Belorusijo o poenostavitvi izd vizumov
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti točke (a) člena 77(2) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 28. februarja 2011 pooblastil Komisijo, da začne pogajanja z Republiko Belorusijo o Sporazumu med Evropsko unijo in Republiko Belorusijo o poenostavitvi izdajanja vizumov (v nadaljnjem besedilu: Sporazum) vzporedno s pogajanji o Sporazumu o ponovnem sprejemu oseb, ki prebivajo brez dovoljenja. Pogajanja so bila 17. junija 2019 uspešno zaključena s parafiranjem Sporazuma z izmenjavo elektronske pošte.

                     (2)

                     V izjavi s srečanja na vrhu o vzhodnem partnerstvu z dne 7. maja 2009 so Unija in partnerske države izrazile svojo politično podporo liberalizaciji vizumske ureditve v varnem okolju in potrdile svojo namero o čimprejšnjem sprejetju postopnih ukrepov za odpravo vizumov za svoje državljane.

                     (3)

                     Namen Sporazuma je na podlagi vzajemnosti poenostaviti izdajanje vizumov za načrtovano bivanje za največ 90 dni v katerem koli obdobju 180 dni za državljane Unije in Belorusije.

                     (4)

                     Ta sklep predstavlja razvoj določb schengenskega pravnega reda, pri katerih Združeno kraljestvo v skladu s Sklepom Sveta 2000/365/ES (1) ne sodeluje; Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

                     (5)

                     Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (2) ne sodeluje; Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

                     (6)

                     V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

                     (7)

                     Svet bi moral odločitev o sklenitvi Sporazuma sprejeti na podlagi ocene varnosti in integritete beloruskega sistema za izdajanje biometričnih diplomatskih potnih listov in njihovih tehničnih specifikacij, ki jo pripravi Komisija.

                     (8)

                     Sporazum bi bilo treba podpisati, skupne izjave, priložene Sporazumu, pa odobriti –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma med Evropsko unijo in Republiko Belorusijo o poenostavitvi izdajanja vizumov se odobri s pridržkom sklenitve navedenega sporazuma (3).

            Člen 2
            Skupne izjave, priložene Sporazumu, se odobrijo v imenu Unije.

            Člen 3
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 4
            Komisija oceni varnost in integriteto beloruskega sistema za izdajanje biometričnih diplomatskih potnih listov in njihovih tehničnih specifikacij ter oceno posreduje Svetu. Svet na podlagi te ocene sprejme odločitev o sklenitvi Sporazuma.

            Člen 5
            Ta sklep začne veljati na dan sprejetja.

            V Luxembourgu, 14. oktobra 2019

                  Za Svet

                  Predsednik

               J. LEPPÄ

            (1)  Sklep Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

            (2)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

            (3)  Besedilo Sporazuma bo objavljeno skupaj s sklepom o njegovi sklenitvi.


title: Sklep Sveta (EU) 2019/1917 z dne 3. decembra 2018 o stališču, ki se v imenu Evropske unije zavzame na 7. seji zasedanja pogodbenic Sporazuma o ohranjanju afriško-evrazijskih selitvenih vodnih ptic v zvezi z nekaterimi spremembami Priloge 3 k Sporazumu

text:
                  18.11.2019

                  SL

                  Uradni list Evropske unije

                  L 297/5

         SKLEP SVETA (EU) 2019/1917
         z dne 3. decembra 2018
         o stališču, ki se v imenu Evropske unije zavzame na 7. seji zasedanja pogodbenic Sporazuma o ohranjanju afriško-evrazijskih selitvenih vodnih ptic v zvezi z nekaterimi spremembami Priloge 3 k Sporazumu
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o ohranjanju afriško-evrazijskih selitvenih vodnih ptic (v nadaljnjem besedilu: Sporazum) je začel veljati 1. novembra 1999 in je bil v imenu Evropske skupnosti odobren s Sklepom Sveta 2006/871/ES (1).

                     (2)

                     Na podlagi člena X(5) Sporazuma lahko pogodbenice na zasedanju sprejmejo spremembe prilog k Sporazumu.

                     (3)

                     Pričakuje se, da bo na 7. seji zasedanja pogodbenic Sporazuma, ki bo potekala od 4. do 8. decembra 2018 v Durbanu v Južni Afriki, sprejeta resolucija o sprejetju sprememb prilog 2 in 3 k Sporazumu.

                     (4)

                     Predlagane spremembe Priloge 3 k Sporazumu, ki jih je predložila Uganda in so navedene v osnutku resolucije 7.3, v zvezi z naslednjimi devetimi vrstami: gaga – Somateria mollissima, srednji žagar – Mergus serrator, sivka – Aythya ferina, školjkarica – Haematopus ostralegus, priba – Vanellus vanellus, progastorepi kljunač – Limosa lapponica, črnorepi kljunač – Limosa limosa, veliki prodnik – Calidris canutus in črni martinec – Tringa erythropus, prispevajo k doseganju višje stopnje zaščite teh populacij vrst, ki se zmanjšujejo, in bi jih bilo zato treba odobriti. Vendar pa bi morala Komisija v skladu s členom 3(4) Sklepa 2006/871/ES izraziti pridržek glede predlaganih sprememb v zvezi z navedenimi devetimi vrstami, saj bi bila zaradi njih potrebna sprememba Direktive 2009/147/ES Evropskega parlamenta in Sveta (2) , ki ne bi bila mogoča v 90 dneh po datumu sprejetja teh sprememb na zasedanju pogodbenic.

                     (5)

                     Primerno je določiti stališče, ki se v imenu Unije zavzame na 7. seji zasedanja pogodbenic, v zvezi z nekaterimi spremembami, saj bo resolucija zavezujoča za Unijo in bo lahko odločilno vplivala na vsebino prava Unije, in sicer na Direktivo 2009/147/ES –

               SPREJEL NASLEDNJI SKLEP:

            Člen 1
            Stališče, ki se v imenu Unije zavzame na 7. seji zasedanja pogodbenic Sporazuma o ohranjanju afriško-evrazijskih selitvenih vodnih ptic, je naslednje:
            Unija odobri spremembe Priloge 3 k Sporazumu, ki jih je predložila Uganda in so navedene v osnutku resolucije 7.3 za sprejetje na 7. seji zasedanja pogodbenic Sporazuma, v zvezi z naslednjimi devetimi vrstami: gaga – Somateria mollissima, srednji žagar – Mergus serrator, sivka – Aythya ferina, školjkarica – Haematopus ostralegus, priba – Vanellus vanellus, progastorepi kljunač – Limosa lapponica, črnorepi kljunač – Limosa limosa, veliki prodnik – Calidris canutus in črni martinec – Tringa erythropus.

            Člen 2
            Ta sklep začne veljati na dan sprejetja.

            V Bruslju, 3. decembra 2018

                  Za Svet

                  Predsednik

               N. HOFER

            (1)  Sklep Sveta 2006/871/ES z dne 18. julija 2005 o sklenitvi Sporazuma o ohranjanju afriško-evrazijskih selitvenih vodnih ptic, v imenu Evropske skupnosti (UL L 345, 8.12.2006, str. 24).

            (2)  Direktiva 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic (UL L 20, 26.1.2010, str. 7).